Fl-20 ta' Settembru 2016, il-Kunsill ħareġ rakkomandazzjoni fejn talab lill- istati membri taż-żona tal-euro biex jistabbilixxu bordijiet nazzjonali tal-produttività. Il-bordijiet ser janalizzaw l-iżviluppi u l-politiki li jistgħu jaffettwaw il-produttività u l-kompetittività. Huma ser jipprovdu analiżi indipendenti u jsaħħu d-djalogu ta' politika fil-livell nazzjonali. Dan ser jgħin fit-twettiq ta' riformi mmirati lejn il-kisba ta' tkabbir ekonomiku sostenibbli u konverġenza. It-tkabbir ekonomiku potenzjali fiż-żona tal-euro u fl-UE inġenerali naqas b'mod konsiderevoli mill-bidu ta' dan is-seklu. Din ix-xejra hija dovuta b'mod partikolari għal tnaqqis fil- produttività totali tal-fatturi . Mill-2008 'l hawn, it-tkabbir ekonomiku kompla ddgħajjef aktar minħabba tnaqqis fl-investiment. Jekk wieħed iħares 'il quddiem, it-tkabbir ekonomiku ser jiddependi miż-żieda fil-produttività. Dan jirrikjedi politiki bilanċjati sew bl-għan li jappoġġaw l- innovazzjoni , iżidu l- ħiliet , inaqqsu r-riġidità fis- swieq tax-xogħol u tal-prodotti u jippermettu allokazzjoni aħjar tar-riżorsi Ir-riċerka u l-analiżi mwettqa mill-bordijiet tal-produttività ser iħeġġu żviluppi li għandhom jgħinu l-funzjonament tajjeb tal-unjoni ekonomika u monetarja tal-UE. Ir-rapport tal-ħames presidenti Ir-rakkomandazzjoni hija parti minn pakkett ta' miżuri tal-Kummissjoni ta' Ottubru 2015 li jagħti sustanza lill-hekk imsejjaħ rapport tal-ħames presidenti dwar l-iżvilupp ulterjuri tal- unjoni ekonomika u monetarja (UEM) tal-UE. Ġiet approvata mill-Kunsill Ewropew fit-28 ta' Ġunju 2016. Ir-rapport tal-ħames presidenti tħejja mill-president tal-Kummissjoni, f'kooperazzjoni mill-qrib mal-presidenti tal-Kunsill Ewropew, tal-Grupp tal-Euro, tal-Bank Ċentrali Ewropew u tal-Parlament Ewropew. Ġie ppreżentat lill-Kunsill Ewropew f'Ġunju 2015. L-abbozz ta' rakkomandazzjoni jistieden lil kull stat membru biex jistabbilixxi bord nazzjonali responsabbli għal: dijanjożi u analiżi tal-iżviluppi tal-produttività u l-kompetittività; analiżi indipendenti ta' sfidi ta' politika f'dan il-qasam. Indirizzata lill-istati membri taż-żona tal-euro, ir-rakkomandazzjoni tħeġġeġ lill-istati membri l-oħra biex joħolqu korpi simili. Hija tistieden lill-bordijiet tal-produttività biex jimpenjaw ruħhom fi u fl-iskambju tal- aħjar prattiki , u fejn ikun xieraq jipproduċu analiżi konġunta. Komunikazzjoni u informazzjoni Ir-rakkomandazzjoni tipprevedi li l-bordijiet ser mill-awtoritajiet pubbliċi f'dak li għandu x'jaqsam mal-komunikazzjoni pubblika, il-proċeduri għall-ħatra ta' membri tal-bordijiet u l-aċċess għal informazzjoni. Bħala regola, l-analiżi tagħhom għandha ssir pubblika L- għarfien espert indipendenti pprovdut mill-bordijiet, inkluż billi jippreżentaw rapporti annwali, ser jintuża mill-istati membri u mill-Kummissjoni fil-kuntest tal-proċess annwali ta' monitoraġġ tal-politika tas-"Semestru Ewropew". Ir-rakkomandazzjoni ġiet adottata mingħajr diskussjoni f'laqgħa tal-Kunsill Affarijiet Ġenerali. Rakkomandazzjoni tal-Kunsill ta' Settembru 2016 dwar l-istabbiliment ta' bordijiet nazzjonali tal-produttività Dikjarazzjoni tal-Kummissjoni ta' Settembru 2016 dwar l-istabbiliment ta' bordijiet nazzjonali tal-produttività Ara l-paġna tal-laqgħa